Η Ειρηνοδρομία, η διοργάνωση, που έχει καθιερωθεί στο Δήμο μας μαζί με τις ετήσιες εκδηλώσεις των Παναγουλείων, είναι για εμάς πέρα από μια αθλητική διοργάνωση, ένα πολύ σημαντικό πολιτιστικό γεγονός! Είναι ένας αγώνας με ισχυρά μηνύματα, ένας αγώνας για την ειρήνη, τη δημοκρατία και την αλληλεγγύη!

Σήμερα, το μήνυμα της Ειρηνοδρομίας **«Τρέχουμε για την ειρήνη, είμαστε μοναδικοί, είμαστε ίσοι»,** είναι πιο επίκαιρο από ποτέ!

Η συνεργασία μας με το πρόγραμμα **συνεκπαίδευσης και συνάθλησης Uniquall** που έχει ως εμπνευστή τον πρωταθλητή Δημήτρη Παπανικολάου, υποδηλώνει ακριβώς ποιο θα είναι το πνεύμα της Ειρηνοδρομίας 2023

Θέλουμε την ημέρα εκείνη να ενώσουμε τις φωνές μας με όλους τους ανθρώπους της γης που μάχονται για την ειρήνη, για τον άνθρωπο, για τα παιδιά και για τα δικαιώματα όλων ανεξαιρέτως. Γιατί τίποτα δεν είναι δεδομένο πια. Ούτε η ειρήνη, ούτε η δημοκρατία, ούτε τα δικαιώματα. Και η διασφάλιση των οικουμενικών αυτών αξιών είναι το χρέος μας προς τα παιδιά και τις επόμενες γενιές που έρχονται.

Όλα αυτά είναι οι δυνατοί συμβολισμοί, είναι ο χαρακτήρας που συνειδητά επιλέγουμε τόσα χρόνια να δίνουμε στην Ειρηνοδρομία.

**Τρέχουμε στις 7 Μαΐου στην Ειρηνοδρομία!**

**«Τρέχουμε για την ειρήνη, είμαστε μοναδικοί, είμαστε ίσοι»**